**Invitation til mikrotur**

Vi vil gerne invitere alle mikrospejdere til en hyggelig dag i skoven, hvor vi skal lave mad over bål, gå 5 km og få et mærke til uniformen, hygge og lege.

**Praktiske informationer:**

**Tid:** Lørdag d. 14. november kl. 9.00 til kl. 16.00.

**Sted**: Lynghytten, Gennem Bakkerne 55, 9310 Vodskov

**Pris**: Turen koster 100 kr.

**Tilmelding**: Tilmeldingen foregår på hjemmesiden [www.aalborghusgruppe.dk](http://www.aalborghusgruppe.dk), hvor betalingen også foregår. Samtidig skal I melde jer til, hvad I forældre kan hjælpe med i forbindelse med turen. Der er sidste frist for tilmelding onsdag d. 11. november kl. 23.59.



Vi glæder os til en hyggelig tur sammen med jer!

Spejderhilsner fra mikrolederne

**Retningslinjer i forbindelse med corona:**

Vi tager selvfølgelig de forholdsregler, som er udstukket til os fra korpset. De vil være som følger:

* Spejderne må ikke deltage ved tegn på sygdom
* Vi arrangerer ikke fælleskørsel, derfor er tidspunkterne på ankomst og afgang ved hytten. Men vi kan opfordre jer til at arrangere privat fælleskørsel.
* Spejderne er inddelt i mindre patruljer, som deler toilet og vask
* Vi er udenfor langt størstedelen af turen
* Kontaktpunkter bliver rengjort/sprittet af regelmæssigt, dog min. 2 gange dagligt
* Vi har fokus på håndhygiejne